Κέβιν ΜακΚίντ

Ο Κέβιν ΜακΚίντ (Kevin McKidd, 9 Αυγούστου 1973) είναι Σκωτσέζος ηθοποιός.

 Βιογραφικά Στοιχεία 
Γεννήθηκε και πέρασε την παιδική του ηλικία στο Έλγιν, στο Μόρεϋ της Σκωτίας. Ήταν μέλος μιας τοπικής θεατρικής ομάδας που ονομάζεται The Morey Youth Theatre. Σαν έφηβος ήταν μέλος ενός ροκ συγκροτήματος, του Plan 9, το οποίο έκανε περιοδείες στα βόρεια της Σκωτίας και είχε επιτυχία σε τοπικό επίπεδο. Σχεδιάζοντας να σπουδάσει μηχανικός, γράφτηκε στο Πανεπιστήμιο του Εδιμβούργου αλλά τελικά τα παράτησε και φοίτησε στο Queen Margaret College στο Εδιμβούργο, όπου και σπούδασε την υποκριτική τέχνη. Ήταν επίσης μέλος της θεατρικής ομάδας του Πανεπιστημίου, του Bedlam Theatre. Σήμερα είναι παντρεμένος με την Τζέην ΜακΚίντ. Ζουν στο Μπεντφορντ με τα παιδιά τους, Joseph και Iona.

Ο πρώτος επαγγελματικός ρόλος του ΜακΚίντ ήταν στην τηλεοπτική σειρά «Father Ted», στο ρόλο του Πατέρα Ντίγκαν το 1996. Ανάμεσα στους ρόλους του τα επόμενα χρόνια είναι αυτός του Τόμμυ στην αμφιλεγόμενη ταινία «Trainspotting» και αυτός του Μάλκυ Τζόνσον στο «Small Faces». Το 2004, υποδύθηκε τον Τζέημς Χέμπορν , 4ο Κόμη του Μπόθγουελ, τρίτο σύζυγο της Μαρίας, της Βασίλισσας των Σκώτων, στη μίνι σειρά του BBC με τίτλο «Gunpowder, Treason & Plot». Κράτησε και έναν ρόλο στην ταινία «De-lovely». Την επόμενη χρονιά εμφανίστηκε σε μια ακόμη παραγωγή του BBC, με τίτλο «The Virgin Queen», όπου και κράτησε το ρόλο του Τόμας Χάουαρντ, 4ου Δούκα του Νόρφολκ. Την ίδια χρονιά εμφανίστηκε και στο «Βασίλειο των Ουρανών», την πολυδιαφημισμένη ταινία του Ρίντλεϋ Σκοτ. Στο βιογραφικό του προσέθεσε έναν ακόμη ρόλο σε τηλεοπτική σειρά του HBO/BBC, με τίτλο «Ρώμη», όπου και πρωταγωνιστεί στο ρόλο του στρατιωτικού/πολιτικού Λούκιου Βορένου, λαμβάνοντας καλές κριτικές.

Τα επόμενα χρόνια εμφανίστηκε στο prequel της «Σιωπής των Αμνών» με τίτλο «Hannibal Rising» (2007). Το φθινόπωρο του 2007, ο ΜακΚίντ υα εμφανιστεί στην αμερικανική σειρά επιστημονικής φαντασίας με τίτλο «Journeyman» στο NBC.

 Υποψηφιότητες και Βραβεύσεις 
1999: Κέρδισε το βραβείο International Fantasy Film του Fantasporto για την ταινία «The Acid House».
2003: Ήταν υποψήφιος για το βραβείο καλύτερου ηθοποιού στα Βραβεία Ανεξάρτητου Βρετανικού Κινηματογράφου, για το ρόλο του στην ταινία «16 Years of Alcohol».
2004:Ήταν υποψήφιος για το βραβείο καλύτερου Σκωτζέζου ηθοποιού στα βραβεία BAFTA της Σκωτίας, για την ταινία «16 Years of Alcohol».
2005: Κέρδισε το βραβείο Golden FIPA στο Biarritz International Festival of Audiovisual Programming  για τη σειρά «Gunpowder, Treason & Plot».

 Φιλμογραφία 
 Αγγλικός τίτλος Χρονιά Trainspotting 1996 Small Faces 1996 The Leading Man 1996 Father Ted (TV) 1996 Richard II (TV) 1997 Regeneration 1997 Understanding Jane 1998 Looking After Jo Jo (TV) 1998 Dad Savage 1998 The Acid House 1998 Bedrooms and Hallways 1998 Hideous Kinky 1998 Marcie’s Dowry 1999 Topsy-Turvy 1999 The Magical Legend of the Leprechauns (TV) 1999 Anna Karenina (TV) 2000 North Square (TV) 2000 That Old One  2002 Dog Soldiers 2002 Max 2002 Nicholas Nickleby 2002 Does God Play Football  2003 16 Years of Alcohol 2003 AfterLife 2003 The Key (TV) 2003 One Last Chance 2004 Gunpowder, Treason & Plot (TV) 2004 The Rocket Post 2004 The Purifiers 2004 De-Lovely  2004 Kingdom of Heaven 2005 The Virgin Queen (TV) 2005 Hannibal Rising 2007 Rome  2007 The Last Legion 2007 Journeyman (TV) 2007Grey's Anatomy (TV)2008 Made of Honor 2008 Dylan 2008Ο Πέρσι Τζάκσον και η κλοπή της αστραπής2010 Brave 2012Μέχρι ο φόνος να μας χωρίσει2015

Παραπομπές

 Πηγές 
 Η αγγλόφωνη wikipedia.
 Η ιστοσελίδα του ηθοποιού στο IMDb.

 Εξωτερικοί σύνδεσμοι 

 Ο Κέβιν ΜακΚίντ στο cine.gr.
 www.kevinmckiddonline.com

Κατηγορία:Σκωτσέζοι ηθοποιοί φωνής
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης